الانتقال من المنزل
#000002
ازاى تختار اسفنج التنجيد
#000004
Homeخاماتازاى تختار اسفنج التنجيد
#000005
مواصفات جودة اسفنج التنجيدالكثافةمعامل الضغطازاى تختار اسفنج التنجيد من معرفة الكثافة والضغطانواع اسفنج التنجيد من حيث الاستخداماسفنج المساحات الداخليةاسفنج المساحات الخارجيةاسفنج المسامات المفتوحةاسفنج المسامات المقفولةزيادة الراحة فى التنجيد
#000006
الكثافةمعامل الضغطازاى تختار اسفنج التنجيد من معرفة الكثافة والضغط
#000007
اسفنج المساحات الداخليةاسفنج المساحات الخارجيةاسفنج المسامات المفتوحةاسفنج المسامات المقفولة
#000008
اسفنج المسامات المفتوحةاسفنج المسامات المقفولة
#000009
مع الاستخدام المتكرر لطقم الانتريه فى غرفة المعيشة عندك او الركنة بتلاقى ان الكراسى والكنب اصبح مش مريح زي ما اشتريته فى الاول بسبب ان اسفنج التنجيد الموجود هبط ومبقاش زي الاول.
#000010
اختيار نوع اسفنج التنجيد الصح يعتبر مش سهل لأى شخص عادى لانه بيحتاج خبرة من المحترفين او الناس اللى شغالين فى المجال ، احنا هنا فى الموضوع ده هنعرفك ازاى تختار احسن اسفنج تنجيد يكون مريح لك ولاسرتك ويحسن من أداء الكنبة او الكرسى.
#000011
مواصفات جودة اسفنج التنجيد
#000012
الكثافة ببساطة هى عبارة عن وزن كتلة اسفنج بحجم قدم مكعب ، وتعتبر هى اهم العوامل وانت بتختار اسنفج تنجيد او حتى لاى غرض تانى غير التنجيد ، ولو شرحناها بشكل مفصل اكثر هى عبارة عن مقياس الهواء الموجود داخل قطعة الاسفنج كل ما الهواء يقل جواها تزيد كثافة الاسفنج وبالتالى تزيد جودته.
#000013
وانت بتختار اسفنج التنجيد المناسب للفرش عندك لازم تشوف قوة تحمله عشان يقدر يعيش معاك اطول عمر افتراضى ، وفيه هنا بقى قاعدة عامة بتقول ان اسفنج التنجيد اللى كثافته اعلى جودته اعلى ويعيش عمر افتراضى أطول.
#000014
كل ما الكثافة بتزيد تلاقى الاسفنج أصبح أكثر مرونة يعنى طرى اكتر ، مجرد ما تقعد عليه وتقوم يرجع شكله تانى زى الاول.
#000015
عشان كده بننصح وانت بتعمل اعادة تنجيد لاى كراسى او كنب فى بيتك او حتى فى مكتبك وبالذات فى الاماكن اللى عليها ضغط كتير زى غرفة المعيشة او الريسبشن او كنب الاستقبال فى مكتبك انك تستخدم اسفنج بكثافة 2.5 او اكثر.
#000016
لو اخترت نوع زى كده وانت بتنجد الكنبة او الركنة او الكرسى تضمن انه ممكن يعيش معاك لحد 12 سنة وممكن اكتر لانه مصمم لتحمل الضغط ، ومن ضمن مميزات بعض أنواع اسفنج التنجيد اللى كثافته عالية انه مقاوم للبكتيريا.
#000017
اما لو كان عندك مخدات للظهر او كنب مفيش عليه ضغط كتير والقعدات فيه موسمية يبقى ممكن تكتفى بكثافة 1.8 ويكون كويس جدا لانك مش هتحتاج له كثافة عالية.
#000018
المصطلح يبان انه علمى وغريب مش مهم لنا لكن احنا هنحاول نقوله بطريقة بسيطة عشان نعرف هو ممكن يفيدنا فى ايه ، معامل الضغط ده عبارة عن مقياس لقوة الاسفنج نفسه لما يتعمل له اختبار عشان نقدر نعرف هو صلب ولا مرن وبتبين مدى الراحة اللى فيه.
#000019
أثناء الاختبار بتتحط قطعة الاسفنج دى على طاولة وينزل عليها مكبس دائري ويضغط عليها لتحت بالتدريج لحد ما يوصل لنهايتها ويتم تسجيل القراءة دى على شاشة الجهاز.
#000020
معامل الضغط ده بيعبر عن كمية الوزن المطلوب بالرطل لضغط قطعة الاسفنج عشان توصل حوالي 25% من ارتفاعها الاصلى ويبقى فيه مسافة تحت مش مضغوطة بالكامل ويسمى المقياس ده (Indentation force deflection (IFD
#000021
طيب احنا عرفنا يعنى ايه معامل الضغط و بيتحسب ازاى ، هيفيدنا بايه واحنا بنشترى اسفنج التنجيد ، هقولك ان الخبراء وضعوا مقياس لمعرفة اذا كان الاسفنج مرن اللى هو بيسمى في لغة السوق سوفت او اذا كان صلب.
#000022
المرن بيكون اقل من 30 يعنى هتلاقى معامل IFD 30 وده بيستخدم فى الجلسات المريحة جدا لانه بيريح الجسم ، من 30-45 بيكون متوسط وده مناسب للجلوس ، من 50-75 بيكون اسفنج قوى وده ممكن للاماكن اللى فيها ضغط كتير اما لو كان معامل الضغط فوق 75 ده يعتبر قوي جدا.
#000023
ازاى تختار اسفنج التنجيد من معرفة الكثافة والضغط
#000024
احنا دلوقتى عرفنا يعنى ايه كثافة ويعنى ايه معامل الضغط ، ازاى بقى نقدر نستفيد من المعلومات دى فى اختيار الاسفنج ؟ تعالوا نشوف.
#000025
الكثافة والصلابة هما أكثر عاملين مهمين لتحديد جودة الاسفنج ، هتلاقى اى اسفنج موجود فى متجر معتمد او على الانترنت مكتوب معاه رقم الكثافة ومعامل IFD الخاص بيه ، معظم الشركات المصنعة تستخدم اربع ارقام لتحديد جودة الاسفنج طبقا لعوامل الكثافة والصلابة.
#000026
اول رقمين منهم لتحديد الكثافة والرقمين اللى فى الاخر لتحديد الصلابة عن طريق معامل IFD وكل ما زادت كثافة اسفنج التنجيد كل ما يبقى مرن اكثر ويعيش اكتر ، وعشان تعرف كثافة الاسفنج قبل ما تشتريه هتلاقى ارقام الكثافة مكتوبة مثلا 25 يبقى الاسفنج ده كثافته 2.5 ولو لقيته 30 يبقى كثافته 3.0 وهكذا.
#000027
وانسب كثافات ممكن تشتريها لتنجيد كراسى مريحة عندك تتراوح كثافتها من 1.8 -3.5 وبالنسبة لمعامل الضغط طبعا كل ما يزيد هتزيد صلابة الاسفنج وتقل الراحة فيه.
#000028
انواع اسفنج التنجيد من حيث الاستخدام
#000029
اسفنج المساحات الداخلية
#000030
احسن انواع اسفنج التنجيد للاستخدام الداخلى هو اسفنج البولي يوريثين الموجود والمتداول فى السوق لسببين الاول انه بيتحمل الضغط والثاني أن له نسبة صلابة لابأس بها.
#000031
لكن يعيبه انه مينفعش يتعرض للمياه والرطوبة لأنه قبل ما يجف والمياه تتبخر منه هيعفن ويتلف تماما وعشان كده مينصحش ابدا انه يستخدم للمساحات الخارجية.
#000032
متوفر منه كثافات مختلفة تتراوح من 1.8 للمتوسط و3.5 للكثافة العالية ، وتقدر تستخدم كل واحد منهم فى الاستخدام اللى يناسبك زى ما قلنا قبل كده.
#000033
اسفنج المساحات الخارجية
#000034
لو عندك حديقة فى البيت مثلا وعايز تعمل تنجيد للكراسى الموجودة فيها او في البلكونة أو حتى برجولا فى مساحة معينة يبقى اكيد مش هينفع انك تختار لها اسفنج زى اللى بيستخدم للشغل الداخلى لانك كده هتعرضه للعوامل الخارجية زى المطر والشمس وهيتلف بسرعة.
#000035
عشان كده عملوا أنواع من الإسفنج اللى ممكن يستخدم للمساحات الخارجية وده فيه نوعين مشهورين جدا
#000036
اسفنج المسامات المفتوحة
#000037
ده يتميز بوجود مسامات واسعة جدا بداخله تسمح بمرور المياه والهواء بسرعة ، تتراوح كثافته من 1.8-2.2 ، يعنى لو جبت قطعة منه وصبيت فوقها مياه هتلاقى المياه نزلت من الناحية التانية بسرعة زى المصفاة وده سر نجاحه فى الظروف الخارجية أن المياه بتخرج منه مباشرة مش بتفضل جوة وتنقع.
#000038
وده يعتبر احسن انواع الاسفنج اللى تستخدم للكنب والكراسي الخارجية بسبب مواجهتها للعوامل الجوية ، ولان المياه مش بتفضل موجودة جواه وبالتالى مش هيعفن ولا هيتأثر.
#000039
اسفنج المسامات المقفولة
#000040
النوع ده كثافته عالية جدا تتراوح من 3-5 عشان كده مش بيمتص المياه ولا حتى بيخليها تمر من خلاله لان مفيش له اى مسامات وعشان كده استخدموه بشكل واسع جدا فى عوامات الانقاذ والبرد اللى بيتعلموا بيه السباحة وهو ده اللى بيسمى فى لغة السوق (فوم) واسمه العلمى بولى سترين.
#000041
ومن ضمن استخداماته الكراسي والاستراحات الموجودة في القوارب واللانشات واليخوت وده هتلاحظوه كتير فى الكراسى الموجودة فى مراكب الرحلات البحرية.
#000042
زيادة الراحة فى التنجيد
#000043
تفتكر هيحصل ايه لو خليت كذا طبقة من الاسفنج فوق بعض ، هل ينفع ؟؟ هو مش بس ينفع دى تعتبر من أسرار المهنة ، لأن التعدد ده بيزيد كثافة التنجيد.
#000044
الصنايعى المحترف فى التنجيد بيستعمل كذا طبقة فوق بعض عشان يزيد كثافة الكرسى عن طريق استخدام كذا نوع بمعاملات صلابة مختلفة لزيادة استقرار الكرسى على المدى الطويل.
#000045
الفكرة هنا تكمن فى اسفنج قوى له معامل ضغط اعلى فى الكنبة من تحت عشان تزيد صلابتها واستخدام اسفنج اقل قوة فى الجزء العلوى من الكنبة لمزيد من الراحة.
#000046
وفى الحالة دى الاسفنج القوى الموجود تحت ده يعتبر بمثابة الشاسيه الموجود فى مرتبة السرير لانه شايل الجزء اللى فوقه ، عشان لو حصل والاسفنج اللى فوق بدأ يهبط تلاقى الاسفنج القوى اللى تحت يدعم الكنبة وتلاقى نفسك لسه مستريح.
#000047
اترك تعليقاً إلغاء الرد
#000049
لن يتم نشر عنوان بريدك الإلكتروني. الحقول الإلزامية مشار إليها بـ *
#000050
البريد الإلكتروني *
#000051
الموقع الإلكتروني
#000052